ขอสอบถามหน่อยครับ ว่าปกติแล้วแฟนกินยาคุมกำเนิดแบบ 28 เม็ดอยู่เป็นประจำ แต่ลืมกินยาคุมแผงใหม่ จะทำให้ประจำเดือนเลื่อนไหมครับ เพราะเมื่อวันที่23 พฤษภาคมมีประจำเดือนมา แต่ตอนนี้มาผ่านมา 34 วันแล้วครับประจำเดือนยังไม่มา แล้วจะมีโอกาสตั้งครรภ์ไหมครับ แต่ในการมีเพศสัมพันธ์มีการใส่ถงยางป้องกัน ขอบครับ
สวัสดีค่ะ หากทานยาคุมกำเนิดครบ 28 เม็ดแล้ว ไม่ได้เริ่มทานยาคุมแผงใหม่ต่อทันที ฤทธิ์ในการป้องกันการตั้งครรภ์จากยาคุมแผงเก่าก็จะหมดลงไปแล้ว ดังนั้น เมื่อเริ่มทานยาคุมแผงใหม่ ก็ต้องทานต่อเนื่องไปอย่างน้อย 7 วันก่อนที่จะมีเพศสัมพันธ์ เพื่อให้ยาได้เริ่มออกฤทธิ์ใหม่ก่อน ดังนั้น หากมีเพศสัมพันธ์ก่อนที่จะทานยาคุมแผงใหม่ครบ 7 วัน ก็จะมีโอกาสตั้งครรภ์ได้ค่ะหรือหากหมายถึงว่า หลังจากทานยาคุมครบแล้ว ไม่ได้ทานยาคุมต่ออีกเลย แล้วได้มีเพศสัมพันธ์ ก็ย่อมมีโอกาสตั้งครรภ์ได้ค่ะ อย่างไรก็ตาม หากได้ใส่ถุงยางอนามัยป้องกันทุกครั้ง โอกาสในการตั้งครรภ์ก็ถือว่ามีน้อยมากค่ะอย่างไรก็ตาม หากประจำเดือนยังไม่มา ควรลองตรวจหาการตั้งครรภ์ดูก่อน หากตรวจไม่พบ ก็อาจเกิดจากรังไข่ที่ยังไม่กลับมาทำงานเป็นปกติหลังจากที่ได้หยุดทานยาคุมไป ซึ่งก็ควรรอประจำเดือนต่อไปก่อน ประจำเดือนก็จะมาในที่สุดค่ะ